Kammerkoor Voces Tallinn

Kammerkoor Voces Tallinn (kuni 2019. aasta lõpuni Voces Musicales) on Eesti kammerkoor. 

Koori asutas 19. septembril 1999 Risto Joost, kes oli esimesel kümnel aastal ka koori peadirigent. Alates 2014. aastast on Joost koori kunstiline nõustaja, dirigentidena on tegutsenud Valter Soosalu, Galina Morozova-Iljenko, Benjamin Kirk ja Mai Simson. 2022. aasta veebruaris valiti koori dirigendiks ja kunstiliseks juhiks Veronika Portsmuth.

Kammerkoori Voces Tallinn tegevuses on väga olulisel kohal vokaalsuurvormide esitamine. Koori repertuaar ulatub vanamuusikast (Thomas Tallis, Tomás Luis de Victoria, Palestrina) nüüdisheliloojate uudisteosteni (Bo Holten, James MacMillan, Helena Tulve, Evelin Seppar, Timo Steiner, Ülo Krigul) ja sisaldab olulist osa maailma koorimuusika klassikast.

Peadirigendid 
 1999–2009 Risto Joost
 2009–2010 Endrik Üksvärav
 2011–2014 Kaspar Mänd
 ...
 jaanuar–mai 2022 Veronika Portsmuth

Tunnustus 
 2009 – aasta koor
 2015 – Eesti Kultuurkapitali helikunsti sihtkapitali aastapreemia (muusikaelu rikastavad kõrgetasemelised kontserdid)
2019 – aasta kooriplaat ("A Black Birch in Winter. Voces Musicales" – kammerkoori Voces Musicales 20. sünnipäeva hooajal ilmunud koori teine plaat (dirigent David Puderbaugh), millel kõlavad ameerika ja eesti (noorte) heliloojate teosed 
 2020 – aasta koor

Diskograafia
2009 "Pilgrim's Song"
2019 "A Black Birch in Winter"

Viited

Välislingid
Koori koduleht

Eesti koorid